SITHAI ดีดบวก 5% รับกำไรปี 65 โต 93% ทะลุ 350 ล้าน แจกปันผล 0.04 บ.
SITHAI ดีดบวก 5% รับกำไรปี 65 โตแรง 93% ทะลุ 350 ล้าน จากปีก่อน 181 ล้าน พร้อมแจกปันผล 0.04 บ. XD 8 พ.ค. จ่าย 25 พ.ค.66
SITHAI ดีดบวก 5% รับกำไรปี 65 โตแรง 93% ทะลุ 350 ล้าน แจกปันผล 0.04 บ. XD 8 พ.ค. จ่าย 25 พ.ค.66
2 มี.ค. 2566

ผู้สื่อข่าวรายงานว่า วันนี้(2ก.พ.66) ราคาหุ้นบริษัท ศรีไทยซุปเปอร์แวร์ จำกัด (มหาชน) หรือ SITHAI ณ เวลา 15:52 น. อยู่ที่ระดับ 1.46 บาท บวก 0.07 บาท หรือ 5.04%  ราคาสูงสุด 1.49 บาท ราคาต่ำสุด 1.41 บาท ด้วยมูลค่าซื้อ 62.01 ล้านบาท

โดยบริษัท ศรีไทยซุปเปอร์แวร์ จำกัด (มหาชน) หรือ SITHAI รายงานผลการดำเนินงานงวดปี 2565 มีกำไรสุทธิ ดังนี้

สำหรับทั้งปี 2565 มีกำไรจากการดําเนินงานจำนวน 413 ล้านบาท คิดเป็นอัตรากำไรจากการดําเนินงานต่อยอดขายร้อยละ 4.4 เทียบกับปีก่อนที่มีกำไรจากการดําเนินงานจำนวน 157 ล้านบาท หรืออัตรากำไรจากการดําเนินงานต่อยอดขายร้อยละ 2.1 อัตรากำไรที่เพิ่มขึ้นมาจากการบริหารจัดการค่าใช้จ่ายที่ดีขึ้น
ขณะที่ปีก่อนมีค่าใช้จ่ายที่เพิ่มขึ้นอันเกี่ยวเนื่องกับการกักตัวให้พนักงานอยู่อาศัยและทำงานในโรงงานตามมาตรการ Bubble &amp; Seal และการตรวจโควิดของพนักงานอย่างสม่ำเสมอตามมาตรการควบคุมโรคที่เข้มงวดของกิจการทางตอนใต้ของประเทศ เวียดนาม
นอกจากนี้บริษัทฯ ประกาศจ่ายปันผลจากกำไรสะสม เป็นเงินสดในอัตราหุ้นละ 0.04 บาท โดยกำหนดขึ้นเครื่องหมาย XD วันที่ 8 พ.ค.2566 และกำหนดจ่ายเงินปันผลในวันที่ 25 พ.ค. 2566